Ιερά Μητρόπολις Άκκρας

Η Ιερά Μητρόπολη Άκκρας είναι Ορθόδοξη μητρόπολη που υπάγεται στο Πατριαρχείο Αλεξανδρείας.

Έδρα της είναι η Άκκρα, πρωτεύουσα της Γκάνας, και στην δικαιοδοσία της περιλαμβάνει την Γκάνα, την Ακτή Ελεφαντοστού και το Μάλι.

Τον τίτλο «Μητροπολίτης Άκκρας, Υπέρτιμος και έξαρχος Δυτικής Αφρικής» φέρει από τον Φεβρουάριο του 2024 ο Δανιήλ (Μπιάζης).

 Ιστορικά στοιχεία 
Η εμφάνιση της Ορθοδοξίας στη Δυτική Αφρική συνδέεται με την άφιξη εδώ Ελλήνων μεταναστών στα τέλη του 19ου και στις αρχές του 20ού αιώνα. Στη δεκαετία του 1920, μετά την Μικρασιατική Καταστροφή, αυξήθηκε ο αριθμός των ελληνικών κοινοτήτων. Το 1955 λειτουργούσαν 4 ελληνορθόδοξες ενορίες στη Δυτική Αφρική.Εκκλησιαστικόν Ημερολόγιον 1956. Αθῆναι, 1955, σελ. 231

Στις 28 Νοεμβρίου 1958, σε συνεδρίαση της Ιεράς Συνόδου του Πατριαρχείου Αλεξανδρείας, ελήφθη η απόφαση για τη δημιουργία της Μητροπόλεως Άκκρας και Δυτικής Αφρικής και στις 23 Ιανουαρίου 1959 εκδόθηκε ο σχετικός πατριαρχικός και συνοδικός τόμος.Πατριαρχείο Αλεξανδρείας - Μητρόπολη Άκκρας Η νέα Μητρόπολη περιέλαβε στη δικαιοδοσία της όλα τα κράτη της Δυτικής Αφρικής. Άγνωστο παραμένει πότε ακριβώς η έδρα της Μητροπόλεως μεταφέρθηκε από την Άκκρα της Γκάνας στη Γιαουντέ του Καμερούν. Πάντως, παρά τη μεταφορά της έδρας η Μητρόπολη συνέχισε να φέρει τον τίτλο «Άκκρας» ως το 1994.

Στις 28 Νοεμβρίου 1994, η Μητρόπολη Άκκρας μετονομάστηκε σε Καμερούν, με την ίδια δικαιοδοσία. Στις 23 Σεπτεμβρίου 1997 αναβίωσε η παλιά Μητρόπολη Άκκρας ως Επισκοπή Γκάνας, με δικαιοδοσία τα κράτη Γκάνα, Ακτή Ελεφαντοστού, Μπουρκίνα Φάσο, Μάλι, Λιβερία, Σιέρα Λεόνε, Γουϊνέα, Γουϊνέα Μπισσάου, Γκάμπια, Σενεγάλη και τα νησιά του Πράσινου Ακρωτηρίου. Στις 6 Οκτωβρίου 2009 η Επισκοπή Γκάνας προήχθη σε Μητρόπολη με τον τίτλο εκ νέου «Άκκρας».

Στις 7 Οκτωβρίου 2010 αποσπάστηκε από την Μητρόπολη Άκκρας η Επισκοπή Σιέρα Λεόνε (κατόπιν Μητρόπολη Γουϊνέας), αφήνοντας έκτοτε στη δικαιοδοσία της Μητροπόλεως Άκκρας τα κράτη Γκάνα, Ακτή Ελεφαντοστού, Μπουρκίνα Φάσο και Μάλι.

Επισκοπικός κατάλογος
Όνομα  Έτη  ΣχόλιαΜητροπολίτες Άκκρας και Δυτικής Αφρικής Ευστάθιος (Ευσταθίου)  25 Ιανουαρίου 1959 – 1976  κατόπιν Πενταπόλεως Ειρηναίος (Ταλαμπέκος)  26 Νοεμβρίου 1976 – 14 Ιουνίου 1990  από Νικοπόλεως, κατόπιν Καρθαγένης Πέτρος (Παπαπέτρου)  14 Ιουνίου 1990 – 28 Νοεμβρίου 1994  από Βαβυλώνος, μετέπειτα Πατριάρχης ΑλεξανδρείαςΕπίσκοποι Γκάνας Παντελεήμων (Λαμπαδάριος)  30 Νοεμβρίου 1999 – 27 Οκτωβρίου 2004  κατόπιν Πηλουσίου Δαμασκηνός (Παπανδρέου)  30 Οκτωβρίου 2004 – 6 Οκτωβρίου 2009 Μητροπολίτες Άκκρας Δαμασκηνός (Παπανδρέου)  6 Οκτωβρίου 2009 – 7 Οκτωβρίου 2010 κατόπιν Ιωαννουπόλεως Γεώργιος (Βλαδιμήρου) 	7 Οκτωβρίου 2010 – 21 Νοεμβρίου 2012  από Ζιμπάμπουε, κατόπιν Γουϊνέας Σάββας (Χειμωνέτος)  21 Νοεμβρίου 2012 – 24 Νοεμβρίου 2015  από Μπουρούντι, κατόπιν Νουβίας Νάρκισσος (Γκάμο)  24 Νοεμβρίου 2015 – 9 Οκτωβρίου 2019  από Νουβίας, κατόπιν Ναυκράτιδος Πέτρος (Παργινός)  6 Δεκεμβρίου 2019 – 15 Φεβρουαρίου 2024  κατόπιν Αξώμης Δανιήλ (Μπιάζης)  15 Φεβρουαρίου 2024 – σήμερα  από Αξώμης

 Παραπομπές 

Πηγές


Ακκρας